CELEX: 62009CA0336
Language: sk
Date: 2012-06-26 00:00:00
Title: Vec C-336/09 P: Rozsudok Súdneho dvora (veľká komora) z  26. júna 2012 — Poľská republika/Európska komisia [Odvolanie — Spoločná organizácia trhov — Prechodné opatrenia prijaté vzhľadom na pristúpenie nových členských štátov — Nariadenie (ES) č. 60/2004, ktorým sa ustanovujú opatrenia v sektore cukru — Žaloba o neplatnosť — Lehota — Začiatok plynutia — Omeškanie — Neprípustnosť — Dôvody — Porušenie základných zásad spoločenstva práva a zásady účinnej súdnej ochrany]

25.8.2012   
            
            
               SK
            
            
               Úradný vestník Európskej únie
            
            
               C 258/2
            
         Rozsudok Súdneho dvora (veľká komora) z 26. júna 2012 — Poľská republika/Európska komisia
   (Vec C-336/09 P) (1)
   
   (Odvolanie - Spoločná organizácia trhov - Prechodné opatrenia prijaté vzhľadom na pristúpenie nových členských štátov - Nariadenie (ES) č. 60/2004, ktorým sa ustanovujú opatrenia v sektore cukru - Žaloba o neplatnosť - Lehota - Začiatok plynutia - Omeškanie - Neprípustnosť - Dôvody - Porušenie základných zásad spoločenstva práva a zásady účinnej súdnej ochrany)
   2012/C 258/03
   Jazyk konania: poľština
   
      Účastníci konania
   
   
      Odvolateľka: Poľská republika (v zastúpení: pôvodne M. Dowgielewicz, neskôr M. Szpunar, splnomocnení zástupcovia)
   
      Ďalší účastník konania: Európska komisia (v zastúpení: H. Tserepa-Lacombe, A. Stobiecka-Kuik, A. Szmytkowska a T. van Rijn, splnomocnení zástupcovia)
   
      Predmet veci
   
   Odvolanie podané proti rozsudku Súdu prvého stupňa (prvá rozšírená komora) z 10. júna 2009, Poľsko/Komisia (T-258/04), ktorým Súd zamietol ako neprípustnú žalobu o čiastočné zrušenie nariadenia Komisie (ES) č. 60/2004 zo 14. januára 2004, ktorým sa ustanovujú prechodné opatrenia v sektore cukru z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (Ú. v. EÚ L 9, s. 8; Mim. vyd. 03/042, s. 125) — Dátum začiatku plynutia lehoty na podanie žaloby o neplatnosť — Nesprávny výklad článku 230 štvrtého odseku ES a nariadenia č. 1 o používaní jazykov v Európskom hospodárskom spoločenstve (Ú. v. ES L 17, s. 385; Mim. vyd. 01/001, s. 3) — Porušenie práva na účinnú súdnu ochranu, ako aj zásad solidarity a dobrej viery — Nedostatky konania vyplývajúce z odmietnutia Súdu prijať žalobné dôvody spojené s porušením uvedených zásad
   
      Výrok rozsudku
   
   
               1.
            
            
               Uznesenie Súdu prvého stupňa Európskych spoločenstiev z 10. júna 2009, Poľsko/Komisia (T-258/04), sa zrušuje.
            
         
               2.
            
            
               Vec sa vracia Všeobecnému súdu Európskej únie, aby rozhodol o návrhoch Poľskej republiky na zrušenie článku 5, článku 6 ods. 1 až 3, článku 7 ods. 1 a článku 8 ods. 2 písm. a) nariadenia Komisie (ES) č. 60/2004 zo 14. januára 2004, ktorým sa ustanovujú prechodné opatrenia v sektore cukru z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.
            
         
               3.
            
            
               O trovách konania sa rozhodne v konaní o veci samej.
            
         
      (1)  Ú. v. EÚ C 282, 21.11.2009.